Makron Emmanuel'

Emmanuel' Žan-Mišel' Frederik Makron ( [emanɥɛl ʒɑ̃ miʃɛl fʁedeʁik makʁɔ̃]; sünd. 21. tal'vku 1977, Am'jen, Francii) om nügüdläine 25. Francijan prezident, valdkundan azekhiden vägiden päkäsknik da 67. Andorran ruhtinaz vs 2017 semendkun 14. päiväspäi.

 Biografii 
Emmanuel' om sündnu Am'jen-lidnha, nevrologijan Žan-Mišel'-professoran da Fransuaza-lekarin kanzha. Hän openzihe Pariž X — Nanteran universitetas, Politižiden tedoidusiden institutas i Nacionaližes administracijan školas. Vll 1999−2001 mez' oli Pol' Rikör-filosofan abunikan.

Makron oli inspektoran Francijan Ekonomikan ministruses vspäi 2004 vhesai 2008. Ühtni Laudkundha Francijan ekonomižes kazvandas vspäi 2007. Radoi investicijoiden bankiran Rothschild & Cie Banque-aluzkundas. Vll 2012−2014 oli Francijan prezidentan päsekretarin varapämehen. Sid' vll 2014−2016 hän radoi ekonomikan, finansoiden da digitaližiden azjoiden ministraks Francijan ohjastuses.

Vspäi 2007 Makron om nainu. Bridžit om hänen ak, enččel francijan kelen opendai.

 Homaičendad 

Kategorii:Valdkundmehed
Kategorii:Francijan prezidentad
Kategorii:Francii
Kategorii:Andorran pämehed
Kategorii:Andorr
Kategorii:Politikanmehed kirjamišton mödhe
Kategorii:Personalijad kirjamišton mödhe
Kategorii:Sündnuded Am'jenha